एह गलाना गलत नेईं होग जे अपने पिता ते महापिता दी चाल्ली उमर अपने वादें उप्पर खरा नेईं उतरी पा’रदे न। शेख अब्दुल्ला ते फारूख मते प्रसिद्ध हे पर जेल्लै अपनी गल्ल उप्पर अडिग होने दी गल्ल आई ते केई मामलें उप्पर नमीं दिल्ली दा बर्ताव ओह् सेई नेईं करी सके। ऐसी कुसै बी स्थिति च जेल्लै बी उंदे कश जनता कन्नै कीते गे वादें गी पूरा करने दी नौबत आई तां उनें सिर्फ अपनी कुर्सी गी बचाने दी गै राह् तुप्पी। दिल्ली च जिस चाल्ली संघ परोआर नेतृत्व आह्‌ली एनडीए सरकार दा उमर ते फारूख ने अपने सोआर्थें लेई साथ दित्ता, ओह् कोई ज्यादा परानी गल्ल नेईं ऐ। राज्य विधानसभा पासेआ स्वीकृत प्रतिश्ठित स्वायत्तता दस्तावेजें गी भाजपा दे हुकमरानें नकारी दित्ता ते अब्दुल्लाएं एह बेइज्जती चुपचाप सैई लैत्ती। एल. के. अडवानी होरें अपनी जीवनवृति ‘द विज़डम एंड पेशंस’ च उमर ते फारूख गी इस दोहरे रूप लेई चित्रित बी कीता। एह्‌दे कन्नै सिर्फ इयै पता चलदा ऐ जे सत्ता संभालने दे परैंत उस माहनू कन्नै एह मेद करना बेकार ऐ जे ओह् वादा पूरा करने लेई ते अपने पद इचा कुसी चुनग। उमर दी समस्या एह ऐ जे जिम्मेदारी दी एह दूरी इस लेई बड्डी ऐ की जे उसी अल्लै अपनी स्थिति गी मजबूत करना बाकी ऐ। प्रशासनिक कर्मियें थमां बी उमर अनजान न।